Lolland-Falsters Stifts-Tidende, 1846-02-05
Det af Hr. Agent Carstensen projecterede Hotede Punion er indtil videre sat i Bero, da man ikke har kunnet faae den fornødne Acticcapital bragt sammen Dette har imidlertid ikke afskrækket Andre, en Hr. Louis Petersen, der vil have beseet al Verdens Hoteller, havde allerede førend Opgivelsen af Hotel de Tunion var bekjendt, indbudt til Actietegning i et lignende Foretagende, og forsikkret Publicum om, at en solidere Mand, end hankunde man ikke finde. Hvorledes det for Tiden staaer med dette Foretagende, er os ubekjendt, men saameget vide vi dog, at der skal være tegnet en temmelig Deel Actier, og at Foretagendet ikke er opgivet. En tredie Speculant er traadt frem paa Skuepladsen, forrige Apotheke i Nakskov, Hr. Schmidt, han har tilkjøbt sig en Gaard i Toldbodgaden, hvor der for har været Sukkerhuus, og som han nu vil lade ombygge til et Hotel. Han har endnu ikke udstedt nogen offentlig Jndbydelse, og det lader saaledes til, at han vil prøve paa at udføre Arbeidet ved egne Kræfter. Han har det forud for sine to Concurrenter, hvis man ellers kan tale om to, at han veed, hvor hans Hotel skal ligge, og at Beliggenheden er fortrinlig lige ved Dampskibenes Landingsplads; Ombygningen med Tilbygninger kan desuden neppe borttage saamegen Tid eller koste saameget som Opførelsen af et nyt Hotel, saa at Hr. Schmidt har mange heldige Omstændigheder for sig. Hr. Schmidt skal ligeledes have ifinde at lade sin Gaard ved Holmens Canal (forrige Arboes Gaard) indrette til et moderne, eller saakaldet PariserCaffehuus. Berl. Tid." mener, at den slesvig-holsteenske Presse i den senere Tid er bleven artigere, og viser mere Rolighed og Sindighed. Det kan nok være; men hvis Berlingske troer, at det hidrører fra, at Vedkommende ere komne til en anden Erkjendelse, tager den sandelig feil; de gjøre kun en Dyd af Nødvendighed; det er Censurens Mundkurv, der tvinger dem til Taushed, hvorom man, om man ellers ikke vidste det, kan overbevise sig af de jevnlige Hjertesuk og Censurhuller, der findes i de slesvig-holsteenske Blade. Nu synes Slesvigholstenerne at have valgt den Taktik, og den er ikke saa ilde, at bringe hele Tydskland i Harnisk imod os, og det er mærkeligt med hvilken Letsindighed de tydske Stænderforsamlinger tage de slesvigholsteenske løgnagtige Fremstillinger for gode Varer. Hidtil har vor Regjering fundet for godt at indsvøbe sig i Tausheds Kaabe, men Berlingske lader til, at ville vide, at man snart kan vente et officielt Skridt Nykjøbing, den 4de Februar. Borgerrepræsentanternes Møde den 30te Januar. Alle Medlemmerne vare nærværende. Formanden fremlagde et Brev fra Bygnings-Commissionen, hvori den forlangte udnævnt et af Forsamlingens Medlemmer til at indtræde i bemeldte Commission istedetfor den afgaaede Repræsentant, Hr. Garver Møller. Ved fleste Stemmer valgtes Hr. Nobel. – Der fremlagdes Overslag over en Brønd, bestemt ved en Raadstueforsamling at opføres for Communens Regning ved Byens Kirkegaard. Overslaget udgjør den Summa 337 Rbd. 1 Mk. 2 s. Licitations Conditionerne fremlagdes ligeledes over dette Arbeide. Overslag og Licitations-Conditionerne bleve oversendte til Magistraten med Anmodning om, snarest muligt at bestemme Licitationen. Samtlige Borgerrepræsentanter fandt sig foranledigede til at erklære, at de ikke kunde billige eller havde nogensinde billiget, at Brønden blev opført paa det, ved fleste Stemmer paa Raadstueforsamlingen, bestemte Sted, der ligger saa nær ved en Kirkegaard, der er overfyldt med Liig og daglig modtager flere, hvoraf nogle ville blive jordede faa Alen fra Brønden. – Udkastet til et Reglement for Brandcorpset blev fremlagt til Underskrift. Dette var tidligere antaget ved en Communalforsamling i forrige Aar. Samtlige Repræsentanter underskreve det, undtagen Hr. Berggreen, som fandt sig foranlediget til at protestere imod § 10, og lod i Forsamlingens Forhandlings=Protocol tilføre, at han fandt det urigtigt at besætte Sprøiterne med Pumpesvende udtagne alene imellem Borgerne; han formeente, at Pumpningen kunde besørges tillige af andre arbeidsvante Mænd." – – Borgerrepræsentanternes Møde den 1ste Februar. Alle Medlemmerne vare nærværende. Formanden havde sammenkaldt Forsamlingen for at tage under nærmere Overveielse, om det ikke var rigtigst, forinden det bestemtes at afholde Licitation over den i sidste Forsamling omhandlede Brønd at anmode Magistraten om gjennem Stiftets Overøvrighed at forlange Stiftsphysicus Købkes Erklæring, om der fra Sundheds-Politiets Side ikke var Noget imod, at man gravede Brønden saa nær ved Kirkegaarden, og at man anmodede Hr. Justitsr. Møller om at Licitationen først bestemtes, naar den ønskede Erklæring var modtaget. Var Jntet fra Hr. Købkes Side at indvende, ønskede man Licitationen bestemt snarest muligt. Det vedtoges eenstemmigt at tilskrive Magistraten om denne Sag.